Gedagte vir die dag: Die volgende regte dingFoto: pixabay.com Here, wys my die weg wat ek moet gaan, leer my u paaie. (Psalm 25:4) Wanneer jy nie weet watter kant toe nie – in jou loopbaan, jou finansies, ’n vriendskap of ’n familiesituasie – is die moedige voorneme die besluit om aan te hou om die Volgende Regte Ding te doen. Jy kan vandag begin, want dit neem nie lank om te sien hoe ’n hele klomp volgende regte besluite – ’n hele klomp vyfminuutgleuwe – dae, weke en jare word nie. Die momentum wat jy so opbou, sal jou uiteindelik vrymaak vir perspektief, groter besluite en langtermynbeplanning. Sommer gou sal nog ’n dag verby wees. En dan nog ’n paar dae. En dan jare. En dan sal dít waarmee jy nou te kampe het, agter jou wees, en jy sal ’n goeie gewoonte gevestig het. Dit sal jou die gegewe oomblik laat proe, want die gegewe oomblik is eintlik al wat jy regtig het. Dit voel dalk vir jou asof jy nie krag het om deur die dag te kom nie. Maar jy kan nogtans net een ding doen – die volgende regte ding – selfs al is dit net om die ketel aan te skakel of jou tande te borsel. Jesus, bly vandag asseblief die hele dag naby my. Hou aan om vir my te wys wat die volgende regte ding is wat ek moet doen. Amen